kardosdrur/scandi-wiki huggingface dataset:
Carly Gullickson

Carly Gullickson (født 26. november 1986 i Cincinnati, Ohio, USA) er en kvindelig professionel tennisspiller fra USA. 

Carly Gullickson højeste rangering på WTA single rangliste var som nummer 123, hvilket hun opnåede 20. juli 2009. I double er den bedste placering nummer 52, hvilket blev opnået 3. april 2006. 

Carly Gullickson absolutte bedste resultat var som vinder af mixed double finalen ved US Open 2009 sammen med landsmanden Travis Parrott

Eksterne henvisninger 

Tennisspillere fra USA
Personer fra Cincinnati
Tysk grammatik

Tysk grammatik er det tyske  sprogs grammatik, dvs. lære om, hvordan ordene forandrer form i forskellige funktioner (morfologi), og hvordan ordene sættes sammen til meningsfulde sætninger (syntaks).

Navneord 
Alle navneord skrives med stort begyndelsesbogstav på tysk

Navneord betegner:
 Levende væsner = Mensch, Tier, Pflanze
 Ting = Flugzeug, Bleistift, Buch
 Abstrakte begreber = Freiheit, Liebe, Hass

Egennavne er en undergruppe af navneord og betegner navne på personer, lande, byer, steder, gader og seværdigheder. Egennavnene bøjes ikke på tysk De skrives som på dansk med stort begyndelsesbogstav.

Køn 
Navneord er inddelt i køn:
 Maskulinum (männliches Geschlecht), m. (hankøn)
 Femininum (weibliches Geschlecht), f. (hunkøn)
 Neutrum (sächliches Geschlecht), n. (intetkøn)

Det mest sikre metode at bestemme kønnet på et navnord er at slå op i ordbogen, men følgende tommelfingerregler kan benyttes:

Hankøn 
 Mandlige personer og mange dyr: der Dieb, der Kater, der Elephant
 Ugedage, måneder og årstider: der Montag, der Mai, der Sommer

Hunkøn 
 Kvindelige personer eller dyr og mange floder: die Tochter, die Mutter, die Katze, die Elbe, die Donau
 De fleste navneord, der ender på -e:die Minute, die Hilfe, die Straße
 Alle navneord, der ender på -ei, -heit, -keit, schaft, -ung, -ur, -ik, -ion, -in: die Polizei, die Freiheit, die Natur, die Musik, die Religion, die Lehrerin

Intetkøn 
 Navneord, der ender på -chen og -lein: das Mädchen, das Fräulein
 Navnemåden af udsagnsord, der også kan bruges som navneord: das Lesen, das Essen

Kønnenes bøjning 

Grammatik
Gaismas pils

Gaismas pils (Lysslottet) er Letlands Nationale Biblioteks hovedbygning i Riga, der er under opførelse efter et projekt af arkitekten Gunnar Birkerts, og hvis døre forventes at åbne for offentligheden den 18. november 2012. Bygningen kommer til at rumme det nationale biblioteks teknologiske og informative centrum for alle Letlands biblioteker. Bygherre er Letlands Kulturministerium, og projektet omfatter syv dele, som Letlands Nationale Bibliotek, statsagenturet "Jaunie "Trīs brāļi" (J3B) og statsagenturet "Kultūras informācijas sistēmas" (KIS) er ansvarlige for.

Kildehenvisninger

Eksterne henvisninger 
 Officiel hjemmeside   
 Gaismas pils webcam 
 Oversigt over Gaismas pils  

Bygninger, konstruktioner og anlæg i Riga
Biblioteker i Letland
Færist

En færist (også kreaturrist eller kirkerist) er en rist eller lignende, der placeres i vejbanen, hvor en vej krydser et hegn eller gærde, og hvor man ønsker at kreaturer bliver på den ene side. Færiste anvendes typisk ved dyrefolde, men var tidligere også i brug ved kirkegårde.

Se også
Stente

Bygninger, konstruktioner og anlæg
Afgræsning
Områdesikring
Naked Cowboy

Robert John Burke (23. december 1970 i Cincinnati, Ohio i USA), bedre kendt som Naked Cowboy, er en amerikansk gøgler med tilholdssted på Times Square i New York. Naked Cowboy er kun iført cowboystøvler, en cowboyhat, underbukser, og har en guitar strategisk placeret for at give indtryk af nøgenhed. Han synger og spiller, og får meget opmærksomhed af forbipasserende turister, der standser og tager billeder.

Den 6. oktober 2010 annoncerede Burck formelt, at han stiller op til præsidentvalget i det Amerikanske præsidentvalg 2012 som kandidat for Tea Party-bevægelsen.

Kildehenvisninger

Eksterne henvisninger 

 Officiel hjemmeside 

Musikere fra USA
Gøglere
Liverpool John Lennon Airport

Liverpool John Lennon Airport , er en international lufthavn beliggende 12 km sydøst for centrum af Liverpool i North West England. Lufthavnen blev i 2002 opkaldt efter den britiske musiker John Lennon. Stedet har tidligere heddet Speke Airport, RAF Speke og Liverpool Airport.

Lufthavnen blev indviet i 1933. I 2010 ekspederede Liverpool John Lennon Airport 5.013.940 passagerer og 43.796 flybevægelser. Den er hub for lavprisflyselskaberne easyJet og Ryanair, og det er også disse der primært driver rutetrafik fra Liverpool. Derudover driver Wizz Air 4-5 ruter samt KLM og Flybe hver én.

Trafiktal 
Mellem 1997 og 2007 var Liverpool en af Europas hurtigst voksende lufthavne, hvor det årlige passagertal gik fra 689.468 i 1997 til over 5.460.000 i 2007. 5.013.940 passagerer gik igennem lufthavnen i 2010, hvilket gør Liverpool John Lennon Airport til den tiende travleste lufthavn i Storbritannien.

Eksterne henvisninger 

 Liverpool John Lennon Airports officielle hjemmeside

Referencer 

Lufthavne i England
Etableret i 1933
John Lennon Airport
Rockford (tv-serie)

Rockford (originaltitel: The Rockford Files) er en amerikansk dramaserie, der sendtes første gang på NBC fra 1974, og vistes i 122 episoder over seks sæsoner til 1980. Tv-serien blev skabt af Roy Huggins og Stephen J. Cannell. Hovedrollen som privatdetektiven Jim Rockford spilles af James Garner. Noah Beery, Jr. spiller Rockfords far, en pensioneret lastbilschauffør.

Tv-seriens kendingsmelodi, komponeret af Mike Post og Pete Carpenter, blev udgivet som single og opnåede en 10. plads på Billboard Hot 100, og lå på listen i 16 uger. Melodien vandt en Grammy Award for Best Instrumental Arrangement i 1975.

Kildehenvisninger

External links

 

Amerikanske tv-serier fra 1970'erne
Amerikanske tv-serier fra 1980'erne
Tv-programmer fra NBC
Ivano-Frankivsk

Ivano-Frankivsk (ukrainsk: Івано-Франківськ, russisk: Ивано-Франковск, polsk: Iwano-Frankowsk). Frem til 1962 hed byen Stanyslaviv (ukrainsk: Станиславів, russisk: Станислав, polsk: Stanisławów, tysk: Stanislau, jiddisch: סטאַניסלעװ – Stanislev) er en by i det vestlige Ukraine.

Byen er hovedstad for Ivano-Frankivsk oblast i den vestlige del af landet. Befolkningstallet er på  indbyggere.

Historie 
Byen blev oprettet som en fæstning for at beskytte den polsk-litauiske realunion fra tatarernes invasioner, og modstod også angreb fra tyrkiske og russiske styrker. Byen blev grundigt ombygget under renæssancen, og fik tilnavnet Lille Leopolis. Byen var også et vigtigt centrum for armensk kultur i Polen.

Efter Polens delinger blev byen del af Østrig og derefter af det autonome kongedømme Galicien og Lodomerien. I 1919 var der sammenstød mellem polakker og ukrainere her. Byen blev så del af Polen og hovedstad for Stanislawow-voivodskabet. I 1939 blev den erobret af sovjetterne og annekteret som del af den ukrainske sovjetrepublik.

I 1962 blev navnet ændret til ære for den fremstående ukrainske forfatter Ivan Franko.

Befolkningssammensætning efter folketællingen i 1931 
I alt 198.359 indbyggere:
 Polakker: 120.214 (60,6%)
 Ukrainere: 49.032 (24,7%)
 Jøder: 26.996 (13,6%)

Referencer

Eksterne henvisninger 

 

Byer i Ivano-Frankivsk oblast
Teknoantropologi

Teknoantropologi er en ny  universitetsuddannelse oprettet i 2011, hvor man lærer, hvordan mennesker bruger og arbejder med teknologi. 

Som teknoantropolog kan man agere som bindeled mellem teknologibrugere og teknologiskabere. 

Uddannelsen er tilgængelig på Aalborg Universitet og Aalborg Universitet København.

Ekstern henvisning og kilde
AAU's side om teknoantropologi
Uddannelsguiden om uddannelsen

Videregående uddannelser i Danmark
Mikhail Bakhtin

Mikhail Mikhajlovitj Bakhtin (,  eller Bachtin;født 17. november 1895. død 7. marts 1975) var en russisk litterat og semiotiker. Han brugte det meste af sit liv i eksil i Kazakhstan, fordi hans teorier ikke behagede det stalinistiske regime. Hans særdeles originale syn på litteratur og sprog har siden fundet bred anvendelse i vestlig post-moderne teori. Blandt hans vigtige ideer er ideen om at sproglige tegn nødvendigvis er dialogiske og polyfone – det vil sige at deres betydning opstår i et spændingsfelt af de stemmer der har brugt ordet igennem tiden og som stadig klinger i ordet. Denne indsigt brugte han til at forstå hvordan romaner er opbygget af mange andre stemmer end bare forfatterens, et fænomen som Bakhtin kaldte heteroglossia. I beskrivelsen af litterære genrer brugte han også begrebet "kronotop" til at beskrive den forestillingsverden i et nexus af imaginært tid, sted og sociale forhold i hvilken romaner udspiller sig. I sine vigtigste værker analyserede han Dostojevskijs og Rabelais' romaner, i sin analyse af Rabelais gjorde han brug af begrebet "karnevalsk" (carnevalesque) til at beskrive de ofte groteske litterære universer .

På dansk er i 2006 udkommet Rum, tid & historie.

Henvisninger 

Faglitterære forfattere fra Rusland
Personer fra Orjol
Semiotikere
Faglitterære forfattere fra Sovjetunionen
Sandra Klösel

Sandra Klösel (født 22. juni 1979 i Oberkirch, Baden-Württemberg, Tyskland) er en tidligere kvindelig professionel tennisspiller fra Tyskland. Sandra Klösel spillede professionelt tennis i perioden 1995 – 2009. 

Sandra Klösel højeste rangering på WTA single rangliste var som nummer 87, hvilket hun opnåede 19. marts 2007. I double er den bedste placering nummer 128, hvilket blev opnået 1. oktober 2007.

Eksterne henvisninger 

Tennisspillere fra Tyskland
Personer fra Oberkirch (Baden)
Meghann Shaughnessy

Meghann Shaughnessy (født 13. april 1979 i Richmond, Virginia, USA) er en professionel tennisspiller fra USA. 

Meghann Shaughnessy højeste rangering på WTA single rangliste var som nummer 11, hvilket hun opnåede 10. september 2001. I double er den bedste placering nummer 4, hvilket blev opnået 21. marts 2005.

Eksterne henvisninger 

 

Tennisspillere fra USA
Personer fra Richmond
Veri Center

Veri Center er et indkøbscenter i Vejlby, Aarhus. Centeret ligger i krydset mellem Vejby Ringvej og Grenåvej og rummer 25 butikker og tre supermarkeder har ca. 2 millioner besøgende om året.

Historie 
Veri Center var Jyllands første shoppingcenter og stod færdigt i 1969. Centret har en arkitektonisk sammenhæng med det gule murstensbyggeri Børglum kollegiet, der blev opført 1967 umiddelbart vest for. Butikscenteret var oprindeligt ejet af boligforeningen Arbejdernes Andels Boligforening (AAB), som købte det i forbindelse med et boligkøb. Veriparken, som består af tre boligblokke lige nord for indkøbscenteret, er desuden opført af AAB i 1959, 1961 og 1968. 

Veri Center blev moderniseret i 1998 og udvidet med 500 m2 i 2006.

Det er i dag ulovligt for boligforeninger i Danmark at investere kommercielt, så på trods af at Veri Center er populært og en god forretning, kunne AAB ikke udvide centeret og følte sig derfor nødsaget til at sælge. Køberen blev investeringsfirmaet Nordic Real Estate Partners (NREP), som for en pris på kr. 114 mill. overtog Veri Center den 13. december 2013. De nye ejere har i 2014 igangsat en udvidelse på ca. 1000 m2, samt en renovering af de oprindelige bygninger.

Lejere 
Antallet og karakteren af butikker og lejere i Veri Center har varieret gennem tiden. 

I 2016, rummer Veri Center blandt andet supermarkederne Kvickly, Fakta og Netto. Her er også et apotek og et sundhedscenter.

Galleri

Referencer

Eksterne henvisninger 

Indkøbscentre i Aarhus
Risskov
Vejlby (Aarhus)
Tyske eksklaver

Tyskland er i besiddelse af enkelte eksklaver i henholdsvis Belgien og Schweiz. 

Ved grænsedragningen efter første og anden verdenskrig blev Tysklands grænser trukket således, at der bestod en række eksklaver. Én af disse, Verenahof, blev afhændet til Schweiz den 4. oktober 1967. Eksklaverne består i dag af Büsingen am Hochrhein i Schweiz og fem mindre eksklaver i Belgien, der er afskåret af Vennbahn-jernbanen.

Vennbahn-enklaverne 
Tyskland besidder fem eksklaver afskåret af det tidligere jernbanetracé for Vennbahn-jernbanen. Disse fem eksklaver er et interessant grænsehistorisk tilfælde. De ligger på tysk territorium, men er afskåret af førnævnte jernbane, der ifølge Versailles-traktaten er belgisk territorium. De forhenværende stationsområder o.l. er ligeledes belgisk territorium. Eksklaverne ligger mellem byerne Roetgen og Kalterherberg i Nordrhein-Westfalen i området omkring Aachen og udgøres af følgende territorier: 

 Münsterbildchen: Den nordligste eksklave er et område hovedsagligt bebygget med industri- og lagervirksomhed.
 Rötgener Wald: Består hovedsagligt af den sydlige del af byen Rötgen.
 Rückschlag: Den absolut mindste beboede eksklave (i verden?). Den består af ét beboet hus med tilhørende have. 
 Mützenich: Mützenichs status som eksklave kan diskuteres. Dette skyldes det forhold, at det belgiske Vennbahn-territorium krydser en (tysk) vej på en jernbaneviadukt. Diskussionen går derfor på, om det kun er broen, eller om det land nedenunder den belgiske bro, det vil sige, dér, hvor vejen forløber, også er belgisk.
 Ruitzhof: Den sydligste eksklave og den næstmindste tyske eksklave.

 
Tysklands grænser
Eksklaver
Carl Christian Emil Engelbrecht

Carl Christian Emil Engelbrecht (Juel) (1. februar 1833 – 6. juni 1913) var en dansk officer.

Han var søn af forpagter Carl Johan Juel (Engelbrecht) (1800-1881). Engelbrecht blev sekondløjtnant 1850, premierløjtnant 1863, ritmester 1872, oberstløjtnant 1883 og oberst 1886. Han var formand i Remontekommissionen 1887-95, blev generalmajor og generalinspektør for rytteriet 1895 og fik afsked fra Hæren 1903. Engelbrecht var Kommandør af 1. grad af Dannebrogordenen, Dannebrogsmand og dekoreret med udenlandske ordener.

Han var fader til Frederik Carl Johannes Engelbrecht Juel og Carl Julius Engelbrecht Juel, som i 1915 fik kongelig konfirmation på at tilhøre adelsslægten Juel.

Kilder 
 Kraks Blaa Bog 1910

Slægten Juel
Generalmajorer fra Danmark
Kavaleriofficerer fra Danmark
Kommandører af 1. grad af Dannebrog
Personer i Kraks Blå Bog (afdøde)
Danskere i 1800-tallet
Danskere i 1900-tallet
Honnør

En honnør er en, typisk militær, respektfuld hilsen. Den kan have forskellige former, men som oftest foretages den ved at føre højre hånd op til tindingen eller kanten af hovedbeklædningen. Oprindeligt blev honnøren fremført for, i lighed med saluten, at vise at man ikke bar våben i hænder og hat.

Historisk 
Den moderne honnør, menes at stamme fra den praksis, hvor mænd løftede deres hat som respektfuld hilsen, hvilket også blev praksis i militære organisationer Med fremkomsten af tunge hjelme, der nogle gange også havde en hagerem, eksempelvis bjørneskindshuen, viste det sig dog at være upraktisk, at skulle løfte huen som hilsen, hvorfor bevægelsen blot blev udført, ved at føre en hånd op til kanten af huen. Senere fik honnøren en mere fast form, og hånden blev ført op til huekanten, med håndfladen fremad. Det menes, at fordi soldater ofte havde snavsede hænder, især søens folk der fik tjære på deres hænder gennem arbejdet på dæk, og det at præsentere en snavset hånd kunne være fornærmende, blev hånden drejet, således at det blev yderkanten af hånden der var fremad.

Længere tilbage i historien menes honnøren at stamme fra bevægelsen, når en ridder åbnede visiret i sin hjelm og viste sit ansigt.

Noter

Se også 
 Hilsepligt

Militær
Hilseformer
Pål Cappelen

Pål Cappelen (født 17. februar 1947) er en tidligere norsk håndboldspiller som deltog under Sommer-OL 1972.

Han blev født i Oslo og repræsenterede SK Arild. I 1972 var han en del af norges håndboldlandshold som kom på en 9.- plads i den olympiske turnering. Han spillede i tre kampe.

Kilder 

Håndboldspillere fra Norge
Olympiske håndboldspillere fra Norge
Personer fra Oslo
Trinidad og Tobagos kvindefodboldlandshold

Trinidad og Tobagos kvindefodboldlandshold er det nationale kvindefodboldlandshold i Trinidad og Tobago som reguleres af Trinidad og Tobagos fodboldforbund og som har kælenavnet Soca Princesses. Det er et af de bedste kvindefodboldlandshold i den caribiske region sammen med Jamaica og Haiti. Trinidad og Tobagos kvindefodboldlandshold bliver i øjeblikket trænet af Even Pellerud som også er træner for U/17 og U/20-landsholdet. Kælenavnet Soca Princesses kommer af ordet Soccer () og musikstilen soca, en variation af calypso som er meget populær i Trinidad og Tobago.

Trinidad og Tobago debuterede den 18. april 1991 indenfor kvindefodbold mod Martinique. Kampen endte uafgjort med 1-1. Trinidad og Tobago har aldrig vundet noget mesterskab, men de har en tredjeplads fra CONCACAFs Nordamerikanske mesterskab i 1991 og en fjerdeplads i de to efterfølgende mesterskab. Derefter er det gået noget dårligere, men det opnåede en (slags) kvartfinale i 2006-udgaven (under navnet Gold Cup).

Trinidad og Tobago er sjældent gode nok til at kunne slå fastlandsholdene Costa Rica, Mexico eller Panama, hvor det endda er endt uafgjort i mesterskaber. Eftersom at Canada og især USA dominerer i CONCACAF, betyder det at det undtagelsesvis hænder at Trinidad og Tobago kommer så langt som forbi gruppespillet. Trinidad og Tobago er imidlertid jævnbyrdige med Jamaica og Haiti, og disse tre kæmper traditionelt om at blive det bedste kvindefodboldlandshold på de caribiske øer.

Hjemmebane 
Landsholdet spiller generelt deres hjemmekampe på et af de tre stadioner i landet. Kampe af væsentlig betydning spilles på Hasely Crawford Stadium. Dog er mange VM-kvalifikationskampe blevet spillet på Queen's Park Oval, et multistadion som mest bliver brugt til cricketspil. Mindre væsentlige kampe, såsom internationale venskabskampe mod andre øer i Caribien spilles på Marvin Lee Stadium.

Resultater

VM 

*Omfatter kampe vundet på straffespark.

U/20-VM 
 2002 – Kvalificerede sig ikke
 2004 – Kvalificerede sig ikke
 2006 – Kvalificerede sig ikke
 2008 – Kvalificerede sig ikke
 2010 – Kvalificerede sig ikke

U/17-VM 
 2008 – Kvalificerede sig ikke
 2010 – Elimineret i den indledende runde

Sommer-OL 
 1996 – Kvalificerede sig ikke
 2000 – Kvalificerede sig ikke
 2004 – Kvalificerede sig ikke
 2008 – Kvalificerede sig ikke

CONCACAS 

*Omfatter kampe vundet på straffespark.

Nuværende trup

Eksterne henvisninger 
 TTFFs hjemmeside  

Kvindefodboldlandshold
Kvindefodboldlandshold
Kulturgyngen

Kulturgyngen er en forening og et kulturelt aktivitetscenter i Aarhus midtby. Foreningen drives som en socialøkonomisk virksomhed med hovedsæde i FO-Byen Vester Alle 8.

Foreningen 
Foreningen Kulturgyngen tilbyder jobtræning, revalidering, aktivering og samfundstjeneste med henblik på at opkvalificere arbejdsløse til arbejdsmarkedet. Der er også fokus på at hjælpe udsatte unge videre med uddannelse eller arbejde. De projekt-ansatte i foreningen består af folk i skånejob, jobtræning, aktivering eller i et uddannelsesforløb. Kulturgyngen har mere end 25 års erfaring på området.

Projektet Gyngen i Mejlgade blev startet op i 1987 og fungerer i dag som økologisk café og restaurant samt scene for musik og events. Her holder det grafiske værksted Kultursats også til.

Samarbejdspartnere 
Kulturgyngen lægger vægt på at opbygge et netværk af samarbejdspartnere og indgår i en række samarbejder med andre foreninger, organisationer og det offentlige.

De samarbejder med det etablerede offentlige system inden for Socialforvaltningen, Fritids- og Kulturforvaltningen, Beskæftigelsesforvaltningen samt diverse organisationer og foreninger i Aarhus Kommune, såsom FO-Aarhus.

Der foregår et tæt samarbejde med kunst-, foto- og musikskolen Byhøjskolen og natklubben Backstage. Ligeledes med vandrehjemmet City Sleep-In i Havnegade og med foreningen Musikcaféen i forbindelse med afvikling af kulturelle arrangementer.

Disse to sidstnævnte var tidligere en del af Kulturgyngen.

Kilder og eksterne henvisninger 
 
 Kulturgyngen Beskrivelse på FO-Aarhus
 

Kultur i Aarhus
Kulturcentre i Danmark
Praia da Luz

Praia da Luz, eller blot Luz er en by ved Algarvekysten i det sydligeste Portugal.

Som de fleste af byerne på Algarvekysten var Luz oprindeligt en fiskerby. Luz er en mindre by, og er primært en stilfærdig attraktion for turister.

Fortet i Luz, har oprindeligt været opført for at holde pirater væk.

Ved stranden Praia de Luz ligger den kendte "Sorte Sten" (Rocha Negra), som blev skabt ved et vulkanudbrud for omtrent 150 millioner år siden.

Byen opnåede en vis bevågenhed, da den den dengang 3-årige Madeleine McCann forsvandt under et ophold i byen, hvilket skabte en betydelig mediebevågenhed.

Eksterne henvisninger 

Byer i Portugal
Alan Paton

Alan Paton (født 11. januar 1903, død 12. april 1988) var en sydafrikansk forfatter og anti-apartheidaktivist. Han var medstifter af Liberal Party of South Africa, som var imod apartheid.

Alan Paton er født og opvokset i Sydafrika. Han afsluttede sine studier ved University of Natal i 1922. Herefter underviste han bl.a. i matematik og kemi ved Ixopo High School til 1928. Senere blev han leder af Diepkloof Reformatory – en opdragelsesanstalt for unge kriminelle. Hans første og mest berømte roman Cry, the Beloved Country (da: Ve, mit elskede Land) indbragte så mange indtægter, at han kunne trække sig tilbage og koncentrere sig om partiarbejdet og forfatterskabet. Pga. hans åbenlyse apartheidmodstand blev hans pas inddraget i 1960.

Bibliografi 
 Cry, the Beloved Country (1948)
 Lost in the Stars (1950)
 Too Late the Phalarope (1953)
 The Land and People of South Africa (1955)

Skønlitterære forfattere fra Sydafrika
Engelsksprogede forfattere
Andøya Lufthavn, Andenes

Andøya Lufthavn, Andenes (IATA: ANX, ICAO: ENAN) er en lufthavn ved Andenes på Andøya i Nordland fylke i Norge. Lufthavnen er militær, men har også civil trafik. Den militære del er del af Andøya Flyvestation. Den civile del ejes og drives af Avinor AS.

Historie 
Ønsket om at bygge en lufthavn på Andøya blev præsenteret på et NATO-møde i Lissabon i 1951. I marts 1952 besluttedes det at bygge lufthavnen. Der var flere muligheder for, hvor øens lufthavn skulle ligge, men valget faldt på området mellem Andenes og landsbyen Haugnes. Hele landsbyen Haugnes med bygninger og jorder blev eksproprieret for at gøre plads til lufthavnen.
 
Første landing af fly i den delvist færdige lufthavn var 17. september 1954. Der var også behov for civil trafik i lufthavnen, og det første civile passagerfly var et SAS-fly 2. april 1964.

Ulykke 
 31 Juli 1988 blev fire mennesker dræbt, efter at en privat Cessna 172-maskine styrtede ned vest for lufthavnen lige efter takeoff.

Brug 

Fra 1. april 2007 fløj Widerøe på ruten mellem Andøya og Bodø og Tromsø, efter at Coast Air tidligere på året besluttede at trække sig fra denne rute, som de havde fløjet fra 1. april 2006. Norwegian har annonceret, at firmaet vil lancere direkte fly til Oslo, hovedsagelig om sommeren og ved ferier  Lufthavnen befordrede 48.254 passengers, 3.189 flyvninger og 15 ton fragt i 2012.
Militære P-3 Orion overvågningsfly har base på Andøya Flyvestation ved lufthavnen.

Ruter og selskaber

Noter

Eksterne henvisninger 
 Avinors side om Andøya lufthavn, Andenes
 Forsvarsnetts side om Andøya Flyvestation

Lufthavne i Norge
Andenes
Kraków-Balice Johannes Paul II Lufthavn

Kraków-Balice Johannes Paul II Lufthavn , er en international lufthavn beliggende ved landsbyen Balice, 11 km vest for centrum af Kraków i det sydlige Polen. Lufthavnen er blev i 1995 opkaldt efter den polsk-fødte Pave Johannes Paul 2., der tilbragte mange år i Kraków. Stedet har tidligere heddet ''Kraków-Balice Airport.

Lufthavnen blev i 1964 taget i brug for civil lufttrafik. Samme år blev byggeriet af en ny lufthavnsterminal påbegyndt. Efter knap 5 år byggeri blev terminalen sat i drift 10. december 1968. I 1988 blev det besluttet af bygge en ny terminal til erstatning for den gamle. Den nye blev indviet for offentlig brug i 1993.

I 2012 ekspederede Kraków Lufthavn 3.4 millioner passagerer og 38.000 flybevægelser, hvilket gør den til landets anden travleste efter Warszawa Chopin Lufthavn.

Eksterne henvisninger 

 Kraków-Balice John Paul II Lufthavns officielle hjemmeside  

Lufthavne i Polen
Etableret i 1964
Lufthavn